पटना । बच्चा कए स्कूली शिक्षा क लेल प्रेरित करबाक दिशा मे आओर एक डेग बढ़बैत सरकार इ घोषणा केलक अछि जे आब कक्षा एक आ दू क छात्र-छात्रा कए सेहो ड्रेस क लेल 400टका क राशि देत। सरकार क इ फैसला आगामी सत्र स लागू भ जाएत। उपमुख्यमंत्री सह वित्तमंत्री सुशील कुमार मोदी क अध्यक्षता मे योजना व्यय क प्रगति क समीक्षा क दौरान शिक्षा विभाग क दिस स इ जानकारी देल गेल। एखन कक्षा 3 स 5 क छात्र-छात्रा कए पोशाक क लेल 500 आ कक्षा 6 स 8 तक क छात्र-छात्रा क लेल सरकार 700 टका दैत अछि। ओतहि आंगनबाड़ी केन्द्र मे नामांकित तीन स छह वर्ष तक बैस क बच्चा कए ढाई सौ टका देल जाइत अछि। 